# Príkaz ministra č. 7/2022 o postupe pri zrušení Štátneho pedagogického ústavu, zrušení Iuventy – Slovenského inštitútu mládeže, zrušení Národného ústavu certifikovaných meraní vzdelávania a ich zlúčení s Metodicko-pedagogickým centrom

Gestorský útvar: odbor podpory rezortných organizácií Č. spisu: 2022/12273:1-B2620

Minister školstva, vedy výskumu a športu (ďalej len „minister“) podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky vydáva tento príkaz ministra:

### Úvodné ustanovenie

Týmto príkazom ministra sa ustanovuje postup pri zrušení Štátneho pedagogického ústavu (ďalej len „ŠPÚ“), zrušení Iuventy – Slovenského inštitútu mládeže (ďalej len „IUVENTA“), zrušení Národného ústavu certifikovaných meraní vzdelávania (ďalej len ako „NÚCEM“) a ich zlúčení s Metodicko-pedagogickým centrom (ďalej len „MPC“) na účel racionalizácie a zefektívnenia činnosti  priamo riadených organizácií Ministerstva školstva, vedy výskumu a športu Slovenskej republiky (ďalej len „MŠVVaŠ SR“).

### Ukladacie opatrenia

(1) Z dôvodu podľa článku 1 **určujem termín zrušenia ŠPÚ**,**termín zrušenia IUVENTY**, **termín zrušenia NÚCEM** **dňom 30. júna 2022 bez likvidácie zlúčením s MPC odo dňa 1. júla 2022**.

(2) Na zabezpečenie článku 1 ukladám nasledujúce úlohy:

* + 1. **Predložiť sekcii rozpočtu zdôvodnenie zrušenia ŠPÚ, IUVENTY, NÚCEM a ich zlúčenia s MPC, ktoré bude podkladom do žiadosti o predchádzajúci písomný súhlas Ministerstva financií Slovenskej republiky (ďalej len „ministerstvo financií“).**

Zodpovední: R OPRO

Termín: 23. 03. 2022

* + 1. **Požiadať ministerstvo financií o predchádzajúci písomný súhlas so zrušením ŠPÚ, IUVENTY, NÚCEM a ich zlúčením s MPC.**

Zodpovední: GR SR v spolupráci s GR SLP a R OPRO

Termín: 25. 03. 2022

* + 1. **Predložiť návrh rozhodnutia o zrušení ŠPÚ, IUVENTY, NÚCEM a ich zlúčení s MPC ministrovi.**

Zodpovední: GR SLP v spolupráci s GR KGTSÚ a R OPRO

Termín: 31. 05. 2022

* + 1. **Požiadať ministerstvo financií formou rozpočtového opatrenia o súhlas so zmenou záväzných ukazovateľov počtu zamestnancov a limitu miezd v súvislosti so zrušením ŠPÚ, IUVENTY, NÚCEM a ich zlúčením s MPC.**

Zodpovedná: GR SR

Termín: 11. 07. 2022

* + 1. **Vykonať analýzu kompletnej agendy ŠPÚ, IUVENTY, NÚCEM a na jej základe ministrovi predložiť návrh na postúpenie agendy na MPC.**

Zodpovední:  GR MPC, GR Iuventa, R ŠPÚ, R NÚCEM v spolupráci  s R OPRO

Termín: 28. 03. 2022

* + 1. **Zabezpečiť pokračovanie realizácie projektov financovaných z fondov Európskej únie v pôsobnosti ŠPÚ po zrušení ŠPÚ, v pôsobnosti IUVENTY po zrušení IUVENTY a v pôsobnosti NÚCEM po zrušení NÚCEM a ich zlúčení s MPC.**

Zodpovední: GR SŠF EÚ, GR MPC, GR IUVENTA, R ŠPÚ, R NÚCEM

Termín: 30. 06. 2022

* + 1. **Zabezpečiť všetky kroky súvisiace s presunom Národnej agentúry Erasmus+**

**pre mládež a šport zodpovednej aj za Európsky zbor solidarity na MPC.**

Zodpovední: GR IUVENTA, GR MPC v spolupráci s GR SMSEZ, GR SSŠ, R OPRO

Termín: 30. 06. 2022

* + 1. **Zabezpečiť pokračovanie realizácie projektov financovaných z Plánu obnovy a odolnosti v pôsobnosti ŠPÚ po zrušení ŠPÚ a v pôsobnosti NÚCEM po zrušení NÚCEM a ich zlúčení s MPC.**

Zodpovední: GR SPZV, GR SSŠ, GR SR, GR MPC, R ŠPÚ, R NÚCEM

Termín: 30. 06. 2022

* + 1. **Uzatvoriť memorandum o spolupráci medzi ŠPÚ, IUVENTOU, NÚCEM a MPC v činnostiach smerujúcich k zlúčeniu ŠPÚ, IUVENTY a NÚCEM s MPC.**

Zodpovední: GR MPC, GR IUVENTA, R ŠPÚ, R NÚCEM

Termín: 31. 03. 2022

* + 1. **Pripraviť návrh zmien zriaďovacej listiny a štatútu MPC v nadväznosti na zlúčenie ŠPÚ, IUVENTY a NÚCEM s MPC.**

Zodpovední: GR MPC v spolupráci s GR IUVENTA, R ŠPÚ, R NÚCEM, GR SLP a R OPRO

Termín: 01. 05. 2022

* + 1. **Pripraviť zmenu organizačnej štruktúry MPC a organizačného poriadku MPC v nadväznosti na zlúčenie ŠPÚ, IUVENTY a NÚCEM s MPC.**

Zodpovední: GR MPC v spolupráci s GR IUVENTA, R ŠPÚ, R NÚCEM, R OPRO a GR SLP

Termín: 01. 05. 2022

* + 1. **Pripraviť podklady súvisiace s prechodom práv a povinností z pracovno-právnych vzťahov zamestnancov ŠPÚ, IUVENTY a NÚCEM na MPC, vrátane návrhu na zmeny záväzných ukazovateľov počtu zamestnancov a limitu miezd a rozpočtových opatrení z toho vyplývajúcich.**

Zodpovední: GR MPC v spolupráci s GR IUVENTA, R ŠPÚ, R NÚCEM, GR SR a R OPRO

Termín: 31. 03. 2022

* + 1. **Vypracovať návrh loga a návrh vizualizácie webovej stránky pre Národný inštitút vzdelávania a mládeže.**

Zodpovední: GR MPC, GR SIT, R OKAM v spolupráci s R OPRO

Termín: 01. 05. 2022

* + 1. **Vykonať predbežnú inventarizáciu a pripraviť návrh delimitačného protokolu so zoznamom hnuteľného a nehnuteľného majetku štátu v správe ŠPÚ, IUVENTY a NÚCEM, ktorý bude prechádzať do správy MPC.**

Zodpovední: GR MPC, GR IUVENTA, R ŠPÚ, R NÚCEM v spolupráci s GR SR, R OMA

Termín: do 19. 05. 2022

* + 1. **Zabezpečiť inventarizáciu majetku ŠPÚ, IUVENTY a NÚCEM podľa zákona č. 431/2002 Z. z. o účtovníctve v znení neskorších predpisov.**

Zodpovední: GR MPC, GR IUVENTA, R ŠPÚ, R NÚCEM v spolupráci s GR SR, R OMA

Termín: do 30. 06. 2022

* + 1. **Pripraviť podklady súvisiace s prechodom záväzkov a pohľadávok týkajúcich**

**sa majetku a predložiť prehľad existujúcich zmluvných vzťahov**

**k nehnuteľnému a hnuteľnému majetku štátu v správe ŠPÚ, IUVENTY, NÚCEM**

**a prehľad rozpočtových opatrení z toho vyplývajúcich.**

Zodpovední: GR MPC, GR IUVENTA, R ŠPÚ, R NÚCEM v spolupráci s GR SR, R OMA

Termín: do 19. 05. 2022

* + 1. **Zabezpečiť zrušenie ŠPÚ, IUVENTY a NÚCEM ako klienta Štátnej pokladnice (ďalej len „ŠP“) a oznámiť ŠP nástupnícke účty, na ktoré budú poukazované finančné prostriedky po zrušení účtov ŠPÚ, IUVENTY a NÚCEM ako klientov ŠP.**

Zodpovední: GR MPC, GR IUVENTA, R ŠPÚ, R NÚCEM v spolupráci s GR SR

Termín: bezodkladne po vykonaní delimitácie rozpočtu ŠPÚ, IUVENTY a NÚCEM do MPC

* + 1. **Zostaviť mimoriadnu účtovnú závierku k 30. júnu 2022.**

Zodpovední: GR MPC, GR IUVENTA, R ŠPÚ, R NÚCEM v spolupráci s GR SR

Termín: do 31. 07. 2022

* + 1. **Zostaviť odsúhlasovací formulár a konsolidačný balík k 30. júnu 2022 za**

**zrušené ŠPÚ, IUVENTU a NÚCEM.**

Zodpovední: GR MPC, GR IUVENTA, R ŠPÚ, R NÚCEM v spolupráci s GR SR, R OMA a R OPRO

Termín: do 29. 07. 2022

* + 1. **Predložiť správu o výsledkoch rozboru hospodárenia ŠPÚ, IUVENTY a NÚCEM k 30. júnu 2022 sekcii rozpočtu MŠVVaŠ SR.**

Zodpovední: GR MPC, GR IUVENTA, R ŠPÚ, R NÚCEM

Termín: do 29. 07. 2022

* + 1. **Oznámiť ministerstvu financií zrušenie ŠPÚ, IUVENTY a NÚCEM.**

Zodpovední: GR SR v spolupráci s GR SLP a R OPRO

Termín: do 7 dní od zrušenia IUVENTY, ŠPÚ a NÚCEM t. j. do 07. 07. 2022

* + 1. **Predložiť ministrovi správu o zrušení ŠPÚ, IUVENTY a NÚCEM a ich zlúčení s MPC.**

Zodpovední: GR MPC v spolupráci s R OPRO

Termín: do 31. 08. 2022

* + 1. **Pripraviť zmenu organizačného poriadku MŠVVaŠ SR v súvislosti so**

**zrušením ŠPÚ, IUVENTY a NÚCEM a ich zlúčením s MPC.**

Zodpovední: R OPRO v spolupráci s GR OÚ

Termín: do 31. 05. 2022

* + 1. **Zabezpečiť zmenu názvu MPC po zlúčení s ŠPÚ, IUVENTY a NÚCEM na Národný inštitút vzdelávania a mládeže.**

Zodpovední: GR MPC v spolupráci s GR SLP, R OPRO

Termín: príprava k zmene názvu do 31. 03. 2022

Termín: zmena názvu do 01. 07. 2022

* + 1. Ako klient ŠP zmenu názvu organizácie na Národný inštitút vzdelávania

a mládeže oznámiť ŠP.

Zodpovední: GR MPC

Termín: 15. 08. 2022

* + 1. Oznámiť zmenu názvu organizácie na Národný inštitút vzdelávania

a mládeže a zrušenie ŠPÚ, IUVENTY, NÚCEM Štatistickému úradu SR.

Zodpovední: GR MPC, R OPRO

Termín: 15. 08. 2022

### Zrušovacie ustanovenie

Zrušuje sa príkaz ministra č. 42/2021 o postupe pri zrušení Štátneho pedagogického ústavu, zrušení Iuventy – Slovenského inštitútu mládeže, a ich zlúčení s Metodicko-pedagogickým centrom.

### Účinnosť

### Tento príkaz nadobúda účinnosť dňa 23. marca 2022.

**minister**